M15 Luca (sünd. 1995) varustati saatjaga 10.2.1996. a. Märtsis tekkis Lucal soov liikuda mõnd aega iseseisvalt, kuid ta ei teinud seda koos õega. Nad kohtusid järjest vähem. Peale ühist söömaaega läks Maya jalutuskäigule, kuid Luca jäi ema juurde. 15. aprillil läks temagi emast lahku, kuid kuni mai lõpuni registreeriti tema kohtumisi ema (28), õe (31) ja isaga (9). Maya kohtus isaga aprillist maini 8 ja emaga 32 korda, edasi kuni 1997. a veebruarini isaga 64 ning emaga 104 korda. Mai lõpus väljus Luca ema territooriumilt ja omandas ala, mis kattus veidi Elsa ja kirdes poolenisti Taro omaga. Septembri keskpaigani kohtus Luca isaga veel 30 ja Elsaga 26 korral. Viimati peiliti Lucat koos Elsaga 21.9.1996. a.